CELEX: 32020D0795
Language: lt
Date: 1592265600000
Title: Tarybos sprendimas (BUSP) 2020/795 2020 m. birželio 16 d. kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas

17.6.2020   
               
               
                  LT
               
               
                  Europos Sąjungos oficialusis leidinys
               
               
                  L 193/14
               
            
         TARYBOS SPRENDIMAS (BUSP) 2020/795
         2020 m. birželio 16 d.
         kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. gegužės 11 d. Taryba priėmė Sprendimą (BUSP) 2017/809 (1), kuriame numatyta, kad to sprendimo 1 straipsnyje nurodytų projektų įgyvendinimo laikotarpis trunka 36 mėnesius nuo jo 3 straipsnio 3 dalyje nurodyto finansavimo susitarimo sudarymo dienos;
                  
               
                     (2)
                  
                  
                     tas finansavimo susitarimas buvo sudarytas su Jungtinių Tautų (JT) nusiginklavimo reikalų biuru (UNODA) 2017 m. rugpjūčio 10 d., o jo galiojimas baigiasi 2020 m. rugpjūčio 10 d.;
                  
               
                     (3)
                  
                  
                     2020 m. kovo 19 d. UNODA, kuris yra atsakingas už Sprendimo (BUSP) 2017/809 1 straipsnyje nurodytų projektų techninį įgyvendinimą, paprašė 12 mėnesių pratęsti to sprendimo įgyvendinimo laikotarpį. Pratęsus tą laikotarpį UNODA galėtų toliau teikti pagalbą JT valstybėms narėms, įgyvendinančioms JT Saugumo Tarybos rezoliuciją 1540 (2004) (toliau – JT ST rezoliucija 1540), toliau prisidėti prie vykdomos išsamios peržiūros, toliau teikti pagalbą pagal JT ST rezoliuciją 1540 įsteigtam JT Saugumo Tarybos komitetui iki jo dabartinių įgaliojimų termino pabaigos 2021 m. balandžio 25 d., ir sumažinti nuostolius, patirtus dėl to, kad dėl COVID-19 pandemijos buvo neįvykdyti tam tikri projektai;
                  
               
                     (4)
                  
                  
                     Sprendimo (BUSP) 2017/809 1 straipsnyje nurodytų projektų tolesnis vykdymas iki 2021 m. rugpjūčio 10 d. neturi jokios įtakos finansiniams ištekliams;
                  
               
                     (5)
                  
                  
                     todėl Sprendimas (BUSP) 2017/809 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2017/809 5 straipsnio 2 dalis pakeičiama taip:
            
               
                  „2.   Šis sprendimas nustoja galioti 2021 m. rugpjūčio 10 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 16 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2017 m. gegužės 11 d. Tarybos sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas (OL L 121, 2017 5 12, p. 39).